stanford-oval/wikipedia huggingface dataset:
Ratchet & Clank: All 4 One

| Ratchet & Clank: All 4 One |
| --- | --- |

Kehittäjä:  Insomniac Games
Julkaisija:  Sony Computer Entertainment
Jakelija:  PlayStation Now
Pelisarja:  Ratchet & Clank
Julkaistu:  21. lokakuuta 2011
Lajityyppi:  tasohyppely
Pelimuoto:  yksinpeli, Moninpeli
Ikäluokitus:  PEGI: 7+ , ESRB E10+
Alusta:  PlayStation 3
Jakelumuoto:  Blu-ray
Oheislaite:  Peilohjain, 3D-lasit
Lisää peliartikkeleitaVideopelien teemasivulla
Infobox OK   : 
Ratchet & Clank: All 4 One on Insomniac Gamesin kehittämä ja Sony Computer Entertainmentin vuonna 2011 julkaisema tasohyppelyvideopeli, joka on osa Ratchet & Clank -pelisarjaa.
Juoni

Presidentti Qwark saapuu Ratchetin ja Clankin kanssa Luminoplisiin ottamaan vastaan hänelle myönnettyä Oikeuden Nuijapalkintoa. Selviää, että koko palkinto oli avaruusaseman tuhosta hengissä selvinneen tohtori Nefariouksen juoni. Nefarious herättää valoa syövän Z'Gruten ryhmän kimppuun. Heidän kukistettua Z'Grute, Luminopolisiin iskee valtava pallomainen alus, joka kaappaa Ratchetin, Clankin, Qwarkin sekä Nefariouksen.
Nelikko herää Magnus-planeetalta, Aldarosin tasangolta sijaitsevasta kätyrikeskuksesta. Paettuaan sieltä he saavat yhteyden Croidiin ja Zephyriin, jotka jäivät pelastusoperaatiossa jumiin asteroidivyöhykkeelle. Pelastettuaan tasangon painovoimakoneilta nelikko tapaa tharpodien yhdyskunnan ja kuulevat heidät kaapanneen aluksen olevan olentojen kuljetusalus Ephemeris, jonka ohjaajasta ei ole tietoa. Ratchet lupaa etsiä käsiinsä aluksen lähettilään, komentaja Spogin.
Ryhmä matkaa Kuolonlehdon halki Pohjoiseen lajitteluterminaaliin, josta he löytävät komentaja Spogin. Kukistettuaan hänet, hän suostuu kertomaan, että ainoa joka tietää miten Ephemeris pysäytetään, on Terawatt-metsässä asuva tohtori Frumpus Croid. Matka sinne vievälle rautatieasemalle jatkuu Octonokin karikon kautta, jossa ryhmä pelastaa tharpodien kylän säänhallinta-alustalta sekä sepiadien yhdyskunnalta.
Ryhmälle selviää, että tohtori Croidilla oli aikoinaan kollega Nevo Binklemeyer, mutta Nevo oli kerran pettänyt Croidin, varastanut kaksikon yhteisen protomorfisen energiaerottimen suunnitelmat ja lisäksi kaapannut tämän lemmikin, herra Dinklesin. Kun ryhmä saapuu Terawatt-metsän turvatoimien läpi Croidin laboratoriolle, Croid on jo siirtänyt toimipisteensä planeettaa kiertävälle Phonica-kuulle. Ryhmä päättelee Croidin päivyreiden avulla Nevon ohjaavan Ephemeristä.
Ryhmän saapuessa Croidin luokse hän ei tunnu muistavan mitään. Nefarious onnistuu paikantamaan Ephemerisin sijainnin Vilerogin tasangolle, mutta matkalla sinne Ephemeris pudottaa heidät jäätikölle. Sieltä he löytävät rikkinäisen rautatieaseman, jonka Putkimies saapuu korjaamaan.
Saavuttuaan Uzo Cityyn nelikko tunkeutuu Ephemerikseen, jossa selviää, että vika ei ole Nevossa, vaan Toranux-hengen riivaamassa herra Dinklesissä. Ryhmä päihittää herra Dinklesin, hänen kutsuman Rymytursaan sekä Toranux-hengen. Lawrence, joka pakeni Luminopolisissa, auttoi Cronkin ja Zephyrin pois ansasta, ja he saapuvat hakemaan nelikkoa. Nefarious kumminkin kaappaa heidän aluksen, joten Ratchet päättää lähteä Magnusilta Ephemerisillä.
Ääninäyttelijät englanniksi

James Arnold Taylor - Ratchet
David Kaye - Clank
Jim Ward - Presidentti Qwark, Komentaja Spog
Armin Shimerman - Tri. Nefarious
Michael Bell - Lawrence
Daniel Hagen - Cronk
Paul Eiding - Zephyr
Jess Harnell - Putkimies
Robin Atkin Downes - Tri. Frumpus Croid
Steve Blum - Mr. Dinkles
Richard Horvitz - Zonit
Cristina Pucelli - Susie Skeebow
Marc Graue - Mr. Zurkon
Freddie Winston - Olentojen äänet (ei mainittu lopputeksteissä)
Ääninäyttelijät suomeksi

Markus Blom - Ratchet
Arto Nieminen - Clank
Sasu Moilanen - Presidentti Qwark, Putkimies
Aku Laitinen - Tri. Nefarious, Lawrence
Taisto Oksanen - Tri. Frumpus Croid
Jari Salo - Cronk, Zonit
Janne Porkka - Zephyr
Juhani Rajalin - Komentaja Spog
Ella Pyhältö - Susie Skeebow
Juha Paananen - Kip Darling
Minna Tasanto - Stuertti
Aiheesta muualla

Virallinen sivusto (Arkistoitu – Internet Archive)(englanniksi)
Playstationin R&C: All 4 One -esittely (Arkistoitu – Internet Archive)
Reinildo Mandava

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Reinildo Isnard Mandava
Syntymäaika: 21. tammikuuta 1994 (ikä 30)
Syntymäpaikka: Beira, Mosambik
Pelipaikka: puolustaja
Pituus: 180 cm
Paino: 73 kg
Seura
Seura: Atlético Madrid
Pelinumero: 23
Seurat
| Vuodet | Seura | O | (M) |
| 2012–2015 | Ferroviário da Beira |  |  |
| 2014–2015 | → GD Maputo (laina) |  |  |
| 2015–2018 | Benfica B | 1 | (0) |
| 2017 | → Fafe (laina) | 16 | (1) |
| 2017–2018 | → Sporting Covilhã (laina) | 31 | (4) |
| 2018–2019 | B–SAD | 16 | (0) |
| 2019 | → Lille (laina) | 3 | (0) |
| 2019–2022 | Lille | 63 | (1) |
| 2022– | Atlético Madrid | 63 | (2) |
Maajoukkue
| 2014– | Mosambik | 43 | (4) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2024.  Maajoukkueuran tilastot päivitetty 6. lokakuuta 2024.
Reinildo Isnard Mandava yleensä vain Reinildo (s. 21. tammikuuta 1994 Beira, Mosambik) on mosambikilainen jalkapalloilija. Hän edustaa Espanjan pääsarjassa pelaavaa Atlético Madridia. Reinildo on pelipaikaltaan vasen laitapuolustaja.
Seurajoukkueura

Reinildo aloitti ammattilaisuransa maansa pääsarjassa, josta hän siirtyi vuonna 2015 portugalilaiseen Benficaan. Pelattuaan useammassa eri seurassa Portugalin toiseksi ylimmällä ja ylimmällä  sarajatasolla Reinildo siirtyi vuonna 2019 ranskalaiseen Lilleen. Kaudella 2020–2021 hän voitti Lillen riveissä Ranskan liigamestaruuden  ja hänet valittiin kauden päätteeksi liigan tähdistökokoonpanoon. Reinildo siirtyi nykyiseen seuraansa tammikuussa 2022.
Maajoukkueura

Reinildo teki ensiesiintymisensä Mosambikin maajoukkueessa toukokuussa 2014 pelatussa  ystävyysottelussa Marokkoa vastaan.
Rauhala (Kotka)

| Rauhala |
| --- | --- |
 Rauhalan koulu
Kaupunki:  Kotka
Kaupunginosa nro:  33
Pinta-ala:  n. 1,1 km² 
Väkiluku:  1 768 (31.12.2012)
Postinumero(t):  48600
Rauhala on Kotkan kaupunginosa, joka sijaitsee entisen Karhulan kauppalan keskustan eli nykyisten Karhulan ja Helilän kaupunginosien itäpuolella. Rauhala kuului Kymin kuntaan vuoteen 1950 saakka ja Karhulan kauppalaan vuosina 1951–1976.
Rauhalan tilastoalueen asukasluku on 1 768 (31.12.2012), mutta tilastoalueeseen kuuluu myös Käpylän asuinalue, joka kaavassa on Helilän kaupunginosaa.
Rauhala on pääosin omakotitaloaluetta, mutta kerros- ja rivitaloja on kaupunginosan pohjoisosissa, jossa sijaitsevat myös Rauhalan koulu (luokat 1–6), Kotkan jäähalli ja sen vieressä Katajaisten urheilukenttä.
Rex

Rex on latinaa ja tarkoittaa kuningasta. Rex voi myös viitata johonkin seuraavista:
Eläimiä

Cornish rex, kissarotu
Devon rex, kissarotu
rex,  marsurotu
Selkirk rex, kissarotu
Standard rex, lemmikkikanirotu
Tyrannosaurus rex, dinosauruslaji.
Yrityksiä, kulkuneuvoja ja tuotemerkkejä

Bio Rex, elokuvateatteriyritys
Amos Rex, taidemuseo
Radio Rex, suomalainen paikallisradio
Rex, makeinen Fazerin Parhain -makeissekoituksessa
SS Rex, italialainen laiva.
Elokuvia ja musiikkiesityksiä

Oedipus Rex, Igor Stravinskyn säveltämä ooppera
Poliisikoira Rex, itävaltalainen televisiosarja
Rex, dinosaurushahmo Toy Story -elokuvissa.
Henkilöitä

Rex, miehen etunimi
Rony Rex, oik. Rony Vartio (s. 1989), suomalainen elektronisen musiikin artisti ja radiojuontaja
Simon Rex (s. 1974), yhdysvaltalainen näyttelijä ja rap-artisti.
Staffan Seeberg

Karl Oskar Staffan Seeberg (s. 4. elokuuta 1938, Tukholma) on ruotsalainen kirjailija ja lääkäri. Hän asuu tällä hetkellä Båstadissa.
Hänen ensimmäinen romaaninsa P:s lidanden julkaistiin vuonna 1966, ja hänen läpimurtonsa tuli vuonna 1970 teoksella Vägen genom Vasaparken.
Hän väitteli lääketieteen tohtoriksi vuonna 1975. Hänen työnsä ovat hyvin kriittisiä yhteiskuntaa kohtaan.
Teoksista on suomennettu ainakin Grönlannin vihreät metsät.
Raine Salo

Raine Olavi Salo (s. 1960) on suomalainen säveltäjä, sanoittaja, laulaja ja kitaristi.
Backwoods, jossa Salo lauloi ja soitti, voitti vuoden 1980 Rockin Suomen mestaruus -kisoissa keskityylin sarjan. Yhtye teki kaksi singleä ("Walkin' On" ja "Strange Wind"). Tämän jälkeen Salo vaihtoi laulukielen suomeksi ja teki kaksi albumia: sooloalbumin Hyvä pahaa rock'n'roll (1982, bassossa Risto Heldan ja rummuissa Kari Holmgren) ja yhtyenimellä Tralala albumin Lasia & lumetta (1984, koskettimissa Satu Koho ja rummuissa Kari Holmgren).
Tämän jälkeen Salo vaihtoi laulukielen takaisin englantiin. Aki Sirkesalon kanssa hän perusti vuonna 1986 Giddyups-yhtyeen, mutta erosi siitä jo ennen ensimmäistä albumia Seasons of the Shake (1987). Yli puolet kappaleista on kuitenkin Salon tekemiä. Vuonna 1986 Salolla oli pieni rooli Jaakko Pyhälän elokuvassa Ursula, elokuvassa kuullaan myös Salon kappale "Ursula's Night". Seuraava Salon yhtye oli Bodyguards, joka julkaisi yhden EP:n vuonna 1988. Tämän jälkeen Salo siirtyi taustalle, lauluntekijäksi ja tuottajaksi. Hän tuotti Ville Virtasen (1990) ja Milanan (1991) ensimmäiset levyt ja teki niille useita kappaleita. Viime vuosina Salo on toiminut harvakseltaan tuottajana. Hän on toiminut peruskoulun opettajana ja salibandyvalmentajana.
Raine Salon isä oli musiikkivaikuttaja Jaakko Salo.
Diskografia

Hyvä pahaa rock’n’roll (1982)
Raine Salo Tralala: Lasia & lumetta (1984)
Aiheesta muualla

Raine Salon sävellystuotanto Suomen äänitearkistossa (1901–1999)
Raine Salon sanoitustuotanto Suomen äänitearkistossa (1901–1999)
Ylen Elävä arkisto: Raine Salo Band
Poisonblack

| Poisonblack |
| --- | --- |

 Poisonblack Rakuuna Rockissa Lappeenrannassa vuonna 2014.
Tiedot
Toiminnassa:  2000–2015
Tyylilaji:  goottimetalli, Hard Rock
Kotipaikka:  Oulu, Suomi
Laulukieli:  englanti
Jäsenet:  Ville Laihiala, laulu, soolokitara   Antti Leiviskä, kitara   Tarmo Kanerva, rummut   Antti Remes, basso   Marco Sneck, kosketinsoittimet  
Entiset jäsenet:  Juha-Pekka Leppäluoto, laulu   Janne Kukkonen, basso   Janne Dahlgren, kitara   Janne Markus, kitara  
Levy-yhtiö:  Century Media Records   Warner Music  
Aiheesta muualla
Kotisivut
Infobox OKNimi-testi OK: 
Poisonblack on suomalainen metalliyhtye, jonka Sentenced-yhtyeen laulaja Ville Laihiala perusti oululaismuusikoiden kanssa vuonna 2000. Yhtye jäi määrittelemättömän pituiselle tauolle vuonna 2015. Laulamisen ohella vuosikausia kitaransoittoa harrastanut Laihiala halusi kokeilla siipiään myös kitaristina. Yhtye on julkaissut kuusi studioalbumia.
Historia

Poisonblackin ensimmäisellä, vuonna 2003 Century Media -levy-yhtiön kautta julkaistulla Escapexstacy-albumilla laulusta vastasi Charon-yhtyeen Juha-Pekka Leppäluoto. Leppäluoto joutui kuitenkin pian ensimmäisen albumin julkaisun ja sitä seuranneen kiertueen jälkeen jättämään tehtävänsä keskittyäkseen pääyhtyeeseensä.
Poisonblackin toinen albumi Lust Stained Despair, jolla myös laulajan tehtävät siirtyivät Laihialan vastuulle, julkaistiin 30. elokuuta 2006 ja sijoittui parhaimmillaan toiseksi Suomen albumilistalla. Syksyllä 2006 yhtye kiersi Eurooppaa italialaisen Lacuna Coilin kanssa.
Poisonblack nauhoitti kolmannen albuminsa Soundmix Studiolla kotikaupungissaan Oulussa. A Dead Heavy Day -niminen albumi julkaistiin 27. elokuuta 2008. Loka–marraskuussa 2008 Poisonblack oli mukana Century Media Recordsin järjestämällä Where Death Is Most Alive -nimisellä Euroopan-kiertueella, jolla esiintyi myös Dark Tranquillity ja Fear My Thoughts.
Yhtye aloitti neljännen albuminsa nauhoitukset elokuussa 2009 Hiili Hiilesmaan johdolla. Of Rust and Bones -albumi julkaistiin 17. maaliskuuta 2010. Drive-albumi ilmestyi 2011 ja Lyijy 2013. Lyijyllä kokoonpano oli Ville Laihiala (laulaja-kitaristi), Antti Remes (basisti), Tarmo Kanerva (rummut), Marco Sneck (koskettimet) ja Antti Leiviskä (kitara).
Yhtye jäi tauolle 21. elokuuta 2015 olleen Oulun esiintymisen jälkeen.
Yhtye kiersi Suomea syksyllä 2023 yhdentoista keikan ajan Escapexstacy-levyn 20-vuotisjuhlien kunniaksi. Mukana oli myös levyllä laulanut JP Leppäluoto..
Jäsenet

Ville Laihiala – laulu (2004–2015), soolokitara (2000–2015)
Antti Remes – basso (2004–2015)
Marco Sneck – koskettimet (2000–2015)
Tarmo Kanerva – rummut (2000–2015)
Juha-Pekka Leppäluoto – laulu (2001–2003)
Janne Dahlgren – kitara (2000–2003)
Janne Markus – kitara (2004–2010)
Janne Kukkonen – basso (2000–2004)
Jäsenet > Sessiojäsenet

Veli-Matti Kananen – koskettimet (2008)
Antti Leiviskä – kitara (2010–2015)
Julkaisut > Albumit

Escapexstacy (2003)
Lust Stained Despair (2006)
A Dead Heavy Day (2008)
Of Rust and Bones (2010)
Drive (2011)
Lyijy (2013)
Julkaisut > Kokoelma-albumit

Classics (2009)
Julkaisut > Singlet

Rush (2006)
Bear the Cross (2008)
Mercury Falling (2011)
Home Is Where the Sty Is (2013)
Julkaisut > Musiikkivideot

Love Infernal (2003)
Rush (2006)
Bear the Cross (2008)
Mercury Falling (2011)
Scars (2011)
Home Is Where the Sty Is (2013)
Down the Ashes Rain (2014)
Aiheesta muualla

Kuvia tai muita tiedostoja aiheesta Poisonblack Wikimedia Commonsissa
Poisonblackin virallinen sivusto
Poisonblack Myspacessa (englanniksi)
Poisonblack Meteli.netissä
Poisonblack Encyclopaedia Metallumissa (englanniksi)
Poisonblack
| --- | --- |
Studioalbumit:   Escapexstacy  Lust Stained Despair  A Dead Heavy Day  Of Rust and Bones  Drive  Lyijy 
Kokoelmat:   Classics 
Singlet:   Rush  Bear the Cross  Mercury Falling  Home Is Where the Sty Is
Staffolo

| Staffolo |
| --- | --- |

 Staffolo
 Koordinaatit: 43°26′N, 13°11′E 
Valtio:   Italia
Alue:  Marche
Maakunta:  Ancona
Pinta-ala:  
 – Kokonaispinta-ala:  27,50 km²
Korkeus:  121–539 m
Väkiluku (31.12.2015):  2 253
 – Väestötiheys:  82 as./km²
Postinumero:  60039
Infobox OKVirheellinen NIMI-arvo: 
Staffolo on kunta Anconan maakunnassa Italiassa. Se sijaitsee 35 kilometriä Anconan kaupungista lounaaseen. Staffolossa on runsaat 2 000 asukasta.
Staffan Ulfstrand

Staffan Ulfstrand (12. joulukuuta 1933 – 7. syyskuuta 2023) oli ruotsalainen ekologi, lintutieteilijä ja professori.
Ulfstrand väitteli filosofian tohtoriksi Lundin yliopistossa 1968. Väitöksen nimi oli Benthic animal communities of river Vindelälven in Swedish Lapland : field studies with special reference to Ephemeroptera, Plecoptera, Trichoptera and Diptera Simuliidae. 1970-luvulta lähtien hän työskenteli Uppsalan yliopistossa, viimeksi eläinekologian professorina 1978–1998.
Ulfstrandilta on suomeksi julkaistu Lintuekologia (Weilin+Göös, 1980).
Käännös suomeksi
Stefanie Gottschlich

| Mitalit | Mitalit | Mitalit |  |
| --- | --- | --- | --- |
|  Stefanie Gottschlich |  Stefanie Gottschlich |  Stefanie Gottschlich |  |
Maa:   Saksa
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | jalkapallo |  |
Stefanie Gottschlich (s. 5. elokuuta 1978 Wolfsburg) on entinen saksalainen jalkapalloilija, pelipaikaltaan puolustaja. Hän teki maajoukkuevuosinaan (1997–2006) kolme maalia ja pelasi 43 ottelua. Arvokisoissa hän oli mukana Saksan pronssijoukkueessa Sydneyn olympialaisissa 2000 ja oli lisäksi mukana juhlimassa maailmanmestaruutta vuonna 2003, joka oli myös Saksan ensimmäinen naisten maailmanmestaruus.
Regionalliga West

Regionalliga West on neljänneksi korkein jalkapallon sarjataso Saksassa. Liigan järjestää Saksan jalkapalloliitto.
Historia

Regionalliga West  perustettiin vuonna 2008
Nykyisin sarjanousu onnistuu seuraavista sarjoista:
Oberliga Niederrhein
Oberliga Mittelrhein
Oberliga Westfalen
Joukkueet kaudella 2021/22

Alemannia Aachen
Rot Weiss Ahlen
Bonner SC
Rot-Weiss Essen
TuS Haltern
VfB Homberg
1. FC Köln II
Fortuna Köln
SV Lippstadt
Sportfreunde Lotte
Borussia Mönchengladbach II
Preußen Münster
Rot-Weiß Oberhausen
SV Rödinghausen
Schalke 04 II
SV Straelen
KFC Uerdingen 05
FC Wegberg-Beeck
SC Wiedenbrück
Wuppertaler SV
Regionalliga West  voittajat ja toiseksi sijoittuneet

| Kausi | Voittaja | 2>  |
| --- | --- | --- |
| 2008–09 | Borussia Dortmund II | 1. FC Kaiserslautern II |
| 2009–10 | 1. FC Saarbrücken | Sportfreunde Lotte |
| 2010–11 | Preußen Münster | Eintracht Trier |
| 2011–12 | Borussia Dortmund II | Sportfreunde Lotte |
| 2012–13 | Sportfreunde Lotte | Fortuna Köln |
| 2013–14 | Fortuna Köln | Sportfreunde Lotte |
| 2014–15 | Borussia Mönchengladbach II | Alemannia Aachen |
Maalintekijä

| Kausi | Pelaaja | Joukkue | Maalit |
| --- | --- | --- | --- |
| 2008/09 | Sascha Mölders | Rot-Weiss Essen | 28 |
| 2009/10 | Ercan Aydoğmuş | Bonner SC | 16 |
| 2009/10 | Christian Knappmann | SC Verl | 16 |
| 2010/11 | Robert Mainka | SC Wiedenbrück 2000 | 18 |
| 2011/12 | Christian Knappmann | Wuppertaler SV Borussia | 30 |
| 2012/13 | Sven Michel | Sportfreunde Siegen Bor. Mönchengladbach II | 20 |
| 2013/14 | Aziz Bouhaddouz | Bayer Leverkusen II | 24 |
| 2014/15 | Jesse Weißenfels | Sportfreunde Lotte | 20 |
Aiheesta muualla

Virallinen sivu (Arkistoitu – Internet Archive)
Uutisia ja tilastoja Weltfussball-sivustolla (saksaksi)
Uutisia ja tilastoja Kicker-lehden sivuilla (saksaksi)
Sofia Anker-Kofoed

| Henkilötiedot |
| --- | --- | --- | --- |
Koko nimi: Sofia Anker-Kofoed
Syntymäaika: 28. marraskuuta 1994
Syntymäpaikka: Ystadin kunta, Ruotsi
Pelipaikka: hyökkääjä, keskikenttäpelaaja
Pituus: 168 cm
Sofia Anker-Kofoed (s. 28. marraskuuta 1994 Ystad, Ruotsi) on ruotsalainen jalkapalloilija, joka toimii hyökkääjänä sekä keskikenttäpelaajana. Anker-Kofoed pelasi viimeksi Damallsvenskanin FC Rosengård-seurassa.
Käännös suomeksi
Rauhalahti

Sisäänkäynti kylpylähotelli Rauhalahteen Kuopiossa.
Rauhalahti on luonnonläheinen kylpylähotelli Kuopion Rauhalahden kaupunginosassa.
Rauhalahti on vuonna 1981 avattu kylpylähotelli  Kuopiossa Rauhalahden kaupunginosassa.  Kylpylähotellin katuosoite on Katiskaniementie 8. Kylpylähotellin omistaa Solaris-konserni, joka hallitsee myös kylpylähotelli Summasaarta Saarijärvellä.
Hotellin ja keskustan väliä ajaa Vilkun linja 7. Kylpylähotellin lähistöllä Katiskaniemessä on vierasvenelaituri ja muutaman sadan metrin päässä etelässä pitkään Kuopion kaupungin omistuksessa ollut Rauhalahden leirintäalue (Matkailukeskus Rauhalahti), ja kesäisin alueella esiintyi 2010–2017 myös Kuopion uusi kesäteatteri. Noin 600 metrin päässä kylpylähotellista sijaitsee ravintola-korpimökki Jätkänkämppä, jossa toimii muun muassa "mualiman suurin savusauna".
Aiheesta muualla

Kylpylähotelli Rauhalanden kotisivut (rauhalahti.fi)
Sofia Arkelsten

Sofia Arkelsten
Sofia Arkelsten (s. 6. joulukuuta 1976) on ruotsalainen Maltillinen kokoomus -puolueen poliitikko.
Arkelsten edusti puoluettaan Ruotsin valtiopäivillä vuosina 2006–2018. Hänet valittiin Tukholman kunnan vaalipiiristä. Ammattinimikkeeltään hän oli tuolloin informaatiopäällikkö. Arkelsten toimi Maltillisen kokoomuksen puoluesihteerinä vuosina 2010–2012 ja pääsi tämän jälkeen Ruotsin valtiopäivien ulkoasiainkomitean puhemieheksi, jona hän toimi vuoteen 2014 saakka.
Arkelsten kertoi vuonna 2014 saaneensa diagnoosin MS-taudista. Hän pääsi uuden hoitomuodon koeryhmään. Arkelsten on naimisissa IT-konsultantti Olof Torvestigin kanssa, ja hänellä on tytär.
Stefanie Clausen

| Mitalit> Maa:   Tanska.Naisten uimahypyt. Olympialaiset  | Mitalit> Maa:   Tanska.Naisten uimahypyt. Olympialaiset  | Mitalit> Maa:   Tanska.Naisten uimahypyt. Olympialaiset  | Maa:   Tanska> Naisten uimahypyt. |
| --- | --- | --- | --- |
|  Kultaa | Antwerpen 1920 | 10 m kerroshypyt |  |
Anna Stefanie Nanny Clausen (Fryland; 1. huhtikuuta 1900 Kööpenhamina – 2. elokuuta 1981 Karlebo) oli tanskalainen uimahyppääjä. Hän kilpaili vuoden 1920 kesäolympialaisissa Antwerpenissä ja voitti kultamitalin kymmenen metrin kerroshypyissä.
Raatokukat

| Raatokukat |
| --- | --- |
 Purppuraraatokukka (Stapelia grandiflora)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kladi::  Putkilokasvit Tracheobionta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Kladi::  Asteridit
Lahko::  Gentianales
Heimo::  Oleanterikasvit Apocynaceae
Suku::  Raatokukat Stapelia  L. (1753)
Katso myös
   Raatokukat Wikispeciesissä   Raatokukat Commonsissa 
Infobox OKNimi-testi OK: 
Raatokukat (Stapelia) on oleanterikasveihin kuuluva suku.
Raatokukat ovat monivuotisia mehikasveja. Sen kukka jäljittelee pilaantuvaa lihaa tuoksullaan, väreillään ja pintarakenteellaan. Tällä tavalla se houkuttelee kärpäsiä ja muita hyönteisiä käyttääkseen niitä pölyttäjinä. Kasvissa vierailevaan hyönteiseen tarttuu siitepölyä, jonka se kuljettaa mukanaan seuraavaan kasviin. Myös muita raatoa jäljitteleviä kasveja kutsutaan raatokukiksi (esim. täpläraatokukka eli Orbea variegata). Suvun tieteellinen nimi Stapelia tulee kasvitieteilijä Johannes van Stapelin nimestä.
Ulkonäkö

Varret ovat väritykseltään yleensä punavihreitä, varsien paksuudet vaihtelevat 5–50 mm välillä. Vartta pitkin kulkee pitkittäin nystyrärivejä, mikä tekee varresta neliömäisen. Nystyrässä kasvaa kasvin surkastunut lehti.
Kukat ovat tähdenmuotoisia. Väriltään ne ovat yleensä punaisia, purppuroita tai keltaisia, usein erikoisesti kuvioituja. Eri lajien kukkien koot vaihtelevat 5–400 mm välillä, mutta muodoltaan ne ovat hyvin samankaltaisia. Terälehdet ovat pitkiä ja teriö suhteessa pieni. Suurikukkaisilla lajeilla kukat ovat yleensä lähellä maata, pienikukkaisilla ne ovat kerroksittain eri korkeuksilla. Kukinta-aikaan kukat aukeavat sarjassa. Ne ovat yleensä lyhytikäisiä, mutta joillakin kasveilla kukat avautuvat sarjamaisesti pidentäen siten kukinta-aikaa.
Hedelmät ovat hienon karvan peittämiä tuppiloita. Hedelmä saattaa sisältää joskus useita siemeniä. Siemen on kevyt, siinä on karvoja ja reunoissa siipimäiset ulokkeet, joiden ansiosta se lentää hyvin tuulessa.
Elinympäristö

Raatokukat kasvavat Afrikan kuivilla seuduilla tropiikista eteläiseen Afrikkaan. Tietyllä alueella kasvavat kasvit ovat hajallaan ja kasvien määrä alueella vaihtelee suuresti ajallisesti. Raatokukat kasvavat miltei missä tahansa ympäristössä, mutta parhaiten ne viihtyvät kuivassa maaperässä. Useimmat lajit ovat lyhytikäisiä.
Lajeja

tähtiraatokukka (Stapelia asterias)
seepraraatokukka (Stapelia gettliffei)
jättiraatokukka (Stapelia gigantea)
purppuraraatokukka (Stapelia grandiflora)
turriraatokukka (Stapelia hirsuta)
kelloraatokukka (Stapelia leendertziae)
täpläraatokukka (Stapelia variegata)
Aiheesta muualla

Finto: Kassu – Kasvien suomenkieliset nimet: Stapelia
Valokuva jättiraatokukasta Kaisaniemen kasvitieteellisessä puutarhassa
World of succulents: How to Grow and Care for Stapelia
The Stapelia Page
Rex Beach

Rex Beach
Rex Ellingwood Beach (1. syyskuuta 1877 – 7. joulukuuta 1949) oli yhdysvaltalainen kirjailija, näytelmäkirjailija ja olympiavesipalloilija. Hän kirjoitti romanttisia seikkailuromaaneja, jotka sijoittuivat Alaskaan, Meksikoon ja Kuubaan.
Tausta

Rex Beach syntyi Atwoodissa Michiganissa, mutta muutti perheensä kanssa Tampaan Floridaan, missä hänen isänsä kasvatti hedelmäpuita. Beach opiskeli Rollins Collegessa Floridassa (1891-1896) ja osallistui opiskeluaikanaan eri järjestöjen toimintaan monissa tehtävissä. Hän harrasti yleisurheilua ja yleni oppilaitoksen urheiluseuran puheenjohtajaksi. Hän toimitti myös Rollinsin lehteä Sandspuria. Yhteydet oppilaitokseen säilyivät lämpiminä, ja se antoi Beachille kunniatohtorin arvon vuonna 1927. Vuonna 1897 Beach muutti Chicagoon opiskelemaan lakia ja työskenteli samalla veljensä lakiasiaintoimistossa. Hän keskeytti kuitenkin opintonsa lähteäkseen Alaskaan Klondiken kultaryntäykseen. Viiden vuoden epäonnistuneen kullanetsinnän jälkeen hän paneutui kirjoittamiseen.
Vuonna 1907 Beach meni naimisiin Denveristä Coloradosta kotoisin olevan Edith Greta Craterin kanssa, jonka hän oli tavannut Nomessa. Avioliitto kesti yli 40 vuotta ja päättyi Gretan kuolemaan vuonna 1947.
Beach harjoitti myöhemmin myös kokeellista sellerien ja kukkasipulien viljelyä maatilallaan Floridan Sebringissä, jonne hän vaimonsa kanssa asettui asumaan.